GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/18-09/1

URBROJ: 2186/03-01/1-18-1

Cestica, 29.10.2018.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18), Općinski načelnik Općine Cestica, dana 29.10.2018. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 3.1. Ulaganje u izgradnju smještajnih kapaciteta**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 3. «Bespovratne potpore za razvoj turističkog sektora iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 3.1. Ulaganje u izgradnju smještajnih kapaciteta a kojom se nastoji povećati kvaliteta i broj smještajnih kapaciteta na području Općine Cestica.

Cilj ovog poziva je kroz sufinanciranje troškova izgradnje i opremanja novih te rekonstrukcije i opremanja postojećih smještajnih kapaciteta potaknuti MSP-ove na području Općine Cestica u izgradnju dodatnih potrebnih smještajnih kapaciteta i podizanje standarda usluge smještaja koji će rezultirati povećanjem broja noćenja na području Općine Cestica.

**III. KORISNICI SREDSTAVA**

Korisnici potpora po ovom pozivu mogu biti obiteljska poljoprivredna gospodarstva (OPG), obrti, mikro, mala i srednja trgovačka društva neovisno o postojećoj vrsti djelatnosti koju obavljaju, uz obvezu registracije pružanja usluga smještaja na području Općine Cestica sukladno važećem zakonodavstvu za jedan ili više prihvatljivih vrsta smještaja iz skupine:

*ostalih ugostiteljskih objekata:*

1. Soba

2. Apartman

3. Studio apartman

4. Kuća za odmor

5. Odmaralište za djecu

6. Hostel

7. Planinarski dom

8. Lovački dom

9. Objekt za robinzonski smještaj

*i/ili jedan ili više prihvatljivih vrsta smještaja iz skupine ugostiteljskih objekata:*

1. Aparthotel

2. Apartmansko naselje

3. Motel

4. Pansion

5. Kamp

6. Apartman

7. Prenoćište

*i/ili jedan ili više prihvatljivih vrsta smještaja iz skupine ugostiteljskih usluga na obiteljskom poljoprivrednom gospodarstvu:*

1. Soba

2. Apartman

3. Ruralna kuća za odmor

4. Kamp

5. Kamp odmorište

Korisnici potpore po ovom pozivu su i obiteljska poljoprivredna gospodarstva (OPG), obrti, mikro, mala i srednja trgovačka društva registrirana za pružanje usluga smještaja na području Općine Cestica u nekoj od navedenih skupina a koja ulažu u povećanje smještajnih kapaciteta ili unaprjeđenje kvalitete sadržaja postojećih.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava

**V. IZNOS I INTENZITET POTPORE**

U proračunu Općine Cestica za 2018. godinu sredstva za provedbu Podmjere 3.1. Ulaganja u izgradnju smještajnih kapaciteta planirana su u razdjelu AOP 2018 – 00211 Razvoj turizma, u iznosu od 60.000,00 kn.Potpore će se dodjeljivati do iskorištenja planiranih proračunskih sredstava za 2018. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 3, temeljem članka 33. Programa poticanja razvoja MSP, do financijskog zaključenja proračunske godine.

Korisnik u proračunskom razdoblju za 2018. godinu po ovom Javnom pozivu može podnijeti više prijava s time da ukupni iznos dodijeljenih bespovratnih sredstava ne može premašivati iznos od:

a) 30.000,00 kn za korisnike koji ulažu u povećanje broja smještajnih jedinica i/ili kreveta i/ili uspostavu usluge smještaja

b) 15.000,00 kn za korisnike koji ulažu u povećanje standarda korištenja objekta, izgradnju te uspostavu dodatnih sadržaja ili usluga bez povećanja broja smještajnih jedinica i/ili kreveta

Maksimalni intenzitet potpore koje korisnik može ostvariti iznosi 50 % ukupno prihvatljivih troškova, sukladno listi prihvatljivih troškova iz točke VII.

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za izgradnju/rekonstrukciju/uspostavu i opremanje novih te povećanja korištenja standarda postojećih smještajnih objekta uz krajnji rok realizacije ulaganja u roku od jedne godine od potpisa Ugovora o dodjeli sredstava. Rok realizacije projekta može se produljiti na zahtjev korisnika uz valjano obrazloženje odstupanja u rokovima provedbe projekta.

Prihvatljivi je i retroaktivno potraživanje za troškove nastale u 2018. godini uz poštivanje ostalih odredbi Javnog poziva i ostvarenje minimalnog broja bodova projektne prijave.

**VII. PRIHAVATLJIVI TROŠKOVI**

Prihvatljivi troškovi za aktivnosti uspostave/povećanja broja smještajnih jedinica i/ili kreveta uključuju :

|  |  |
| --- | --- |
| **SKUPINA AKTIVNOSTI BR.** | **Vrsta prihvatljivog troška** |
| 1. | Izrada projektno tehničke dokumentacije |
| 2. | Troškovi izgradnje/rekonstrukcije/adaptacije sukladno projektantskom troškovniku ili troškovniku ponude ukoliko za ulaganje nije potrebna izrada glavnog projekta te troškovi nabave gotovih smještajnih jedinica |
| 3. | Troškovi opremanja namještajem i uređajima sukladno projektantskom troškovniku ili troškovniku ponude ukoliko za ulaganje nije potrebna izrada glavnog projekta |
| 4. | Uređenje okoliša i opremanje vanjskom fiksnom opremom (stolovi, klupe, oprema za aktivni odmor u prirodi, dječja igrališta, sprave za vježbanje, oprema za adrenalinske parkove, zip – line i dr.) |
| 5. | Izgradnja bazena, welness oprema |
| 6. | Nabava pokretne imovine u svrhu proširenja osnovne ponude (rafting oprema, bicikli, quad-ovi i druga oprema za aktivni odmor) |
| 7. | Troškovi izrade novih i unaprjeđenja postojećih web stranica i prilagodba za upotrebu na mobilnim uređajima |
| 8. | Troškovi vanjskih usluga za promotivne materijale, usluge oglašavanja, izrade video priloga, troškovi oglašavanja na tražilicama za ponudu smještaja (Booking, Airbnb i dr.) |

Prihvatljivi troškovi za aktivnosti povećanja standarda korištenja objekta, izgradnju te uspostavu dodatnih sadržaja ili usluga bez povećanja broja smještajnih jedinica i/ili kreveta uključuju :

|  |  |
| --- | --- |
| **SKUPINA AKTIVNOSTI BR.** | **Vrsta prihvatljivog troška** |
| 1. | Uređenje okoliša i opremanje vanjskom fiksnom opremom (stolovi, klupe, oprema za aktivni odmor u prirodi, dječja igrališta, sprave za vježbanje, oprema za adrenalinske parkove, zip – line i dr.) |
| 2. | Izgradnja bazena, welness oprema |
| 3. | Nabava pokretne imovine u svrhu proširenja osnovne ponude (rafting oprema, bicikli, quad-ovi i druga oprema za aktivni odmor) |
| 4. | Troškovi izrade novih i unaprjeđenja postojećih web stranica i prilagodba za upotrebu na mobilnim uređajima |
| 5. | Troškovi vanjskih usluga za promotivne materijale, usluge oglašavanja, izrade video priloga, troškovi oglašavanja na tražilicama za ponudu smještaja (Booking, Airbnb i dr.) |

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 2.1. Podizanje višegodišnjih nasada
2. Zaprimanje Prijava
3. Obrada prijava
   1. Faza I. Registracija projektne prijave
4. Zatvaranje Javnog poziva
   1. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te bodovanje sukladno bodovnoj listi
   2. Faza III. Izdavanje obavijesti o prihvatljivosti i sklapanje Ugovora s korisnikom
5. Provedba ulaganja i pravdanje troškova
   1. Isplata potpore na žiro račun korisnika

Projektni prijedlozi se obrađuju nakon zatvaranja Javnog poziva te se svi projektni prijedlozi rangiraju sukladno bodovnoj listi koja je sastavni dio ovog Javnog poziva.

**Minimalan broj bodova koje projektni prijedlog mora ostvariti da bi se uputio u III. fazu postupka dodjele sredstava iznosi 25 bodova sukladno Prilogu I. Bodovna lista, koja je sastavni dio ovog Javnog poziva.**

Postupak dodjele sredstava traje do iskorištenosti predviđenih sredstava za Mjeru 3 Program poticanja razvoja MSP u proračunu za 2018. godinu.

U slučaju da dva ili više projektnih prijedloga ostvare jednak broj bodova, prednost na listi daje se projektnim prijedlozima koji uključuju ulaganje u povećanje broja smještajnih jedinica i/ili kreveta i/ili uspostavu novog. Ukoliko i dalje dva ili više projektnih prijedloga ostvaruju jednak broj bodova, prednost na listi daje se projektu s većim omjerom ukupne vrijednosti projekta i tražene bespovratne potpore.

Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

Po završetku faze I. i faze II. ukoliko postoje raspoloživa sredstva u Podmjeri, Povjerenstvo prijavitelju izdaje Obavijest o prihvatljivosti čime stječe status korisnika. Sve podnesene projektne prijave koje udovolje uvjetima javnog poziva i ostvare minimalan broj bodova do trenutka zatvaranja poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se im izdaje Obavijest o prihvatljivosti sukladno utvrđenoj rang listi, u slučaju preraspodjele raspoloživih sredstava unutar pojedinih podmjera u sklopu mjere 3. temeljem članka 33. Programa poticanja razvoja MSP, do financijskog zaključenja proračunske godine.

Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se korisnikom potpisuje Ugovor o dodjeli de minimis potpore.

Dodijeljena sredstva potpore se isplaćuju po realizaciji ulaganja i izvršenoj kontroli na terenu na žiro račun korisnika naveden u Prijavnom obrascu 1. koji čini sastavni dio ovog Javnog poziva.

Postupak dodjele do faze Izdavanja obavijesti o prihvatljivosti i sklapanja Ugovora o dodjeli sredstava može trajati maksimalno 60 dana od podnošenja cjelovite i ispravne projektne prijave.

Povjerenstvo za dodjelu prije isplate potpore će izvršiti kontrolu na terenu kod korisnika u svrhu provjere namjenskog korištenja odobrenih sredstava. Naknadna kontrola na terenu u razdoblju provedbe Programa poticanja razvoja MSP provest će se na nasumičnom uzorku od 20 %.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost treba dostaviti sljedeću obveznu dokumentaciju:

1. Prijavni obrazac 1\_ PP - MSP – M\_2.1/ 2018
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
3. Izjava o korištenim potporama male vrijednosti (Obrazac 3)
4. Kopiju Rješenja o upisu u sudski, obrtni ili drugi registar neovisno o području djelatnosti prijavitelja
5. Glavni projekt, građevinsku dozvolu i troškovnik ukoliko su isti propisani važećim zakonskim propisima te prijavitelj posjeduje iste u trenutku prijave
6. Ponude za ulaganje i/ili procjenu troškova ulaganja potpisanu i ovjerenu od strane ovlaštenog arhitekta
7. Fotodokumentacija postojećeg stanja
8. Potvrdu o osposobljenosti (ukoliko se traže bodovi prema kriteriju Iskustvo u obavljanju djelatnosti)
9. Kopiju osobne iskaznice odgovorne osobe/nositelja ili zaposlenika (ukoliko se traže bodovi prema kriteriju horizontalna načela)

Nakon provedbe ulaganja, uz zahtjev za isplatu korisnik dostavlja:

1. Glavni projekt, građevinsku dozvolu i troškovnik ukoliko su isti propisani važećim zakonskim propisima a nisu dostavljeni u fazi prijave
2. Račune dobavljača za izvršene radove/usluge i nabavljenu opremu
3. Bankovni izvadak kao dokaz izvršenog plaćanja i/ili uplatnice i/ili kupoprodajne Ugovore
4. Potvrdu porezne o nepostojanju dugovanja prema proračunu RH
5. Rješenje o kategorizaciji objekta/smještaja
6. Fotodokumentaciju provedenog ulaganja
7. Dokaz o provedenim ulaganjima iz kategorije „MARKETING PLAN“ sukladno dodijeljenim bodovima iz Priloga I. Bodovna lista
8. Dokaz o osposobljenosti[[1]](#footnote-1) za obavljanje djelatnosti ukoliko su po kriteriju „ISKUSTVO U OBAVLJANJU DJELATNOSTI“ dodijeljeni bodovi

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tiskanom obliku u Jedinstvenom upravnom odjelu Općine Cestica.

Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Podmjera 3.1»

ZAHTJEV ZA POTPORU – NE OTVARAJ

Poziv se vodi u modalitetu ograničenog poziva te je podnošenje prijava omogućeno od **01. studenog 2018. godine** do **10. prosinca 2018.** godine.

**Prijave podnesene izvan navedenog roka neće biti uzete u razmatranje.**

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije u roku od godine dana izvršiti planirano ulaganje
3. Korisnici sredstava obvezuju se zadržati djelatnost za koju im je dodijeljena potpora najmanje dvije godine od dana isplate potpore male vrijednosti
4. Korisnici sredstava koji po prvi put pokreću djelatnost u obvezi su se registrirati sukladno važećim zakonskim propisima

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

|  |  |
| --- | --- |
| **KATEGORIJA BODOVANJA/Kriterij** |  |
| **INFRASTRUKTURNA KOMPONENTA/TIP ULAGANJA** | **BROJ BODOVA** |
| a) Ulaganje u povećanje broja smještajnih jedinica i/ili kreveta i/ili uspostavu novog | 10 |
| b) Povećanje standarda korištenja objekta, izgradnja te uspostava dodatnih sadržaja ili usluga bez povećanja broja smještajnih jedinica i/ili kreveta | 7 |
| **INVESTICIJSKA KOMPONENTA** |  |
| a) Omjer vrijednosti ukupne investicije i traženih bespovratnih sredstava veći od 2,61 | 5 |
| b) Omjer vrijednosti ukupne investicije i traženih bespovratnih sredstava od 2,31 do 2,6 | 3 |
| c) Omjer vrijednosti ukupne investicije i traženih bespovratnih sredstava od 2,00 do 2,3 | 2 |
| **HORIZONTALNA NAČELA** |  |
| a) Odgovorna osoba prijavitelja ili nositelj dopunske djelatnosti je mladi poduzetnik/poljoprivrednik do navršenih 41 godina starosti | 10 |
| b) Odgovorna osoba prijavitelja ili nositelj dopunske djelatnosti je poduzetnik/poljoprivrednik s navršenih 42 ili više godina starosti | 5 |
| **ISKUSTVO U OBAVLJANJU DJELATNOSTI** |  |
| a) Prijavitelj posjeduje potvrdu o osposobljenosti za obavljanje djelatnosti koja je predmet prijave ili će je ishoditi do trenutka podnošenja Zahtjeva za isplatu | 5 |
| b) Prijavitelj posjeduje više od 2 godine iskustva u obavljanju djelatnosti koja je predmet prijave | 3 |
| **MARKETING PLAN** |  |
| a) Planirana sredstva za aktivnosti ulaganja u promociju i oglašavanje smještaja iznose između 5 % i 10 % traženih bespovratnih sredstava | 5 |
| a) Planirana sredstva za aktivnosti ulaganja u promociju i oglašavanje smještaja iznose između 2 % i 5 % traženih bespovratnih sredstava | 3 |
| a) Planirana sredstva za aktivnosti ulaganja u promociju i oglašavanje smještaja iznose do 2 % traženih bespovratnih sredstava | 0 |
| **DIVERZIFIKACIJA PONUDE** |  |
| a) Planirano ulaganje uključuje aktivnosti izravnog ili neizravnog povezivanja turista sa drugim poljoprivrednim/turističkim i gospodarskim subjektima na području Općine Cestica[[2]](#footnote-2) | 5 |
| b) Planiranim ulaganjem stvaraju se uvjeti za aktivni odmor u prirodi [[3]](#footnote-3) | 3 |
| **KOMPLEKSNOST PONUDE SMJEŠTAJNOG OBJEKTA** |  |
| a) Aktivnost se odnosi na ulaganja u usluge smještaja ja sa mogućnošću usluživanja hrane i pića u objektu ili u sklopu smještajnih jedinica | 5 |
| b) Aktivnost se odnosi na ulaganja u smještajne objekte prilagođene smještaju biciklista | 4 |
| c) Aktivnost se odnosi na ulaganja u uspostavu objekata iz skupine „Kuća za odmor“ | 2 |
| **MAKSIMALAN BROJ BODOVA** | 45 |
| **MINIMALAN BROJ BODOVA ZA PRIJAVU** | **25** |

**Prilog 1. Bodovna lista**

**\*\*\* Unutar pojedine kategorije, moguće je ostvariti bodove za samo jedan od kriterija.**

1. Važećim dokazom o osposobljenosti smatraju se formalni tečajevi sa ili bez verifikacije Ministarstva znanosti i obrazovanja iz područja temeljenje djelatnosti za koju prijavitelj podnosi prijavu ili srodnih djelatnosti koje se u sklopu iste obavljaju (ugostiteljstvo, turistički vodiči, enologija i dr.) [↑](#footnote-ref-1)
2. Izravnim ili neizravnim povezivanjem turista s drugim poljoprivrednim/turističkim ili gospodarskim subjektima smatra se ponuda proizvoda ili usluga drugih poljoprivrednih/turističkih i gospodarskih subjekata turistima, držanje letaka, zajedničke prezentacije proizvoda i usluga te drugi aranžmani koji doprinose sektorskom povezivanju gospodarskih subjekata na području Općine Cestica [↑](#footnote-ref-2)
3. Aktivnim boravkom u prirodi smatra se ponuda organiziranih i vođenih ruta/događanja ili ponuda adekvatne opreme za samostalan boravak turista u prirodi [↑](#footnote-ref-3)